Amal Umar
Amal Umar (an haifeta a ranar 21 ga watan Octoba, shekarata 1998) a Jihar Katsina, Najeriya ta kasance ƴar wasan kwaikwayo ce a masana'antar fim ta Kannywood.  Ta kuma fito a cikin shirin turanci na Nollywood MTV Shuga Naija tare da sauran taurarin Hausa, kamarsu Rahama Sadau da Yakubu Muhammed.

Kuruciya da Ilimi 
An haifi Amal, ranar 21 ga watan Oktoba a shekara ta 1998 a jihar Katsina, Najeriya. Tayi karatun ta na firamare da sakandare a Katsina, sannan ta koma  jihar Kano domin yin karatun gaba da sakandare a Jami’ar Yusuf Maitama Sule, Kano.

Sana'a 
Amal Umar ta fara wasan kwaikwayo ne a shekara ta 2015, inda ta shiga masana’antar fina-finan Hausa ta Kannywood. Amma kafin ta fito a fim ta fara fitowa cikin bidiyon waƙoƙi tare da mawaƙa kamar Umar M Sherrif, Garzali Miko da sauransu. Ta  fara fitowa a fim ɗin Hausa mai suna "Itikam" tun daga nan ta fara samun suna a faɗin ƙasar Hausa. Ayyukanta sun fara haskakawa bayan fitowarta ta farko a cikin jerin matasan Nollywood MTV Shuga.

Manazarta 

Rayayyun Mutane
Haifaffun 1998